----

----

I Tájékoztatások

Számvevöszék

----

JELENTÉS

az Európai Unió jövőjéről tanácskozó Konvent főtitkára által összeállított, a 2003. december 31-én véget ért pénzügyi évre vonatkozó elszámolásokról a Konvent főtitkárának megjegyzéseivel együtt

(2004/C 157/01)

1.   Ez az ellenőrzési jelentés az Európai Unió jövőjéről tanácskozó Konvent finanszírozására létesített Alapról szól, amelyet a tagállamok kormányainak a Tanács keretében ülésező képviselői a 2002/176/EU (2002. február 21.) határozattal (1) hoztak létre. A tagállamok kormányainak képviselői egy újabb határozattal (2002/997/EU, 2002. december 20.) (2) úgy módosították a 2002/176/EU határozatot, hogy annak érvényességét 2003. január 1-től a Konvent működésének végéig, de legfeljebb 2003. december 31-ig meghosszabbították.

2.   A Számvevőszék megvizsgálta a 2003. december 31-én véget ért pénzügyi évre vonatkozó, az Alap irányításával kapcsolatos pénzügyi kimutatásokat. A 2002/176/EU határozat 13. cikke (1) bekezdésének megfelelően a költségvetés végrehajtásáért a Konvent főtitkára felelős, beleértve a pénzügyi kimutatások összeállítását és közzétételét. A Konvent összes bevételeinek és kiadásainak összefoglalója, amelyet a Számvevőszék a Konvent kétéves tevékenységére vonatkozó pénzügyi kimutatások alapján állított össze, az 1. táblázatban látható.

1. táblázat

A Konvent összes bevételeinek és kiadásainak összefoglalója

3.   A Számvevőszék saját ellenőrzési irányelvei és standardjai szerint végezte az ellenőrzést. Ezek általánosan elfogadott nemzetközi ellenőrzési standardokat alkalmaznak a közösségi környezethez, amelyben a Számvevőszék működik. A Számvevőszék megvizsgálta a számviteli nyilvántartást, és olyan ellenőrzési eljárásokat alkalmazott, amelyeket a körülményeknek megfelelőnek ítélt. Ellenőrzése révén a Számvevőszék az alábbi megalapozott véleményt alkotta.

4.   A Számvevőszék vizsgálata megfelelő bizonyossággal szolgált arra nézve, hogy a 2003. december 31-én véget ért pénzügyi évre vonatkozó elszámolások megbízhatóak, és az alapjukul szolgáló ügyletek összeségükben jogszerűek és szabályszerűek.

5.   A 2003. év végén egyes fordítással és kiadványokkal kapcsolatos költségek még kifizetetlenek voltak. Tekintve, hogy az Alapot 2003. december 31-i határidővel le kellett zárni, az ezután rendezendő kifizetések becsült összege, 655 368 euró, a Tanács Főtitkárságához került átutalásra, amely átvállalta ezen kifizetések rendezését. A Konvent elszámolásainak végleges mérlege csak akkor lesz ismeretes, amikor a hátralévő kifizetéseket is rendezték. Ennek következtében még változhat az általános költségvetésbe visszafizetendő és a résztvevő intézmények között felosztandó 120 375 eurós összeg. A Számvevőszék figyelemmel fogja kísérni ezt a kérdést a Tanácsnak a 2004-es pénzügyi évre vonatkozó elszámolásainak ellenőrzésekor.

Ezt a jelentést a Számvevőszék Luxembourgban, a 2004. május 13-i ülésén fogadta el.

a Számvevőszék nevében

Juan Manuel FABRA VALLÉS

elnök

----

(1)HL L 60., 2002.3.1., 56. o.

(2)HL L 349., 2002.12.24., 34. o.

(3)  Ez a szám magában foglalja a jelentés 5. bekezdésében említett 655 368 eurós összeget is.

----

A KONVENT FŐTITKÁRAINAK MEGJEGYZÉSEI

A főtitkárnak nincsenek megjegyzései a Számvevőszék észrevételeivel kapcsolatban.

----